Giorgio Maria Robatto/Rondel për na magistra
Artorn

Rondel për na magistra 

Passaròt an mes ai cit
con toa bionda testolin-a
gasojand con toa vosin-a
't ses për mi pì che l'anvit.

Con soris da farfojina
anciarmand dal prim achit,
la toa bionda testolin-a
a virola an mes ai cit.

Come càndia freidolin-a
't ses dël pra ël prim argit,
nivolëtta rissolin-a

con toa bionda testolin-a
't ses na fior an mes ai cit.

Giorgio Maria Robatto
Poesìa
Leteratura piemontèisa